- 257 - 
fölállítás költségei tigyis fölemésztik. Ajándékoztak pedig a 
beérkezés sorrendje szerint: 
Bajzáth Gusztáv ny. ezredes űr körülbelíil 100 db ásványt, 
2 db tengeri csigahéjat s 5 db kagylóhéjat üvegszekrényben; 
Büttner Károlv kanonok lu' 1 db közönséges darázsfészket; 
Windisch Károly szőlőmíves úr 1 db lődarázsfészket ; 
Ismeretlen, I db lődarázsfészket; 
Ismeretlen, Könyöky t. tagtársunk útján, 1 db. Martodon 
zápfogat, egy dunántúli bányából. 
Ismeretlen, szintén Könyöky t. tagtársunk útján, apró és 
durvaszemű nilusi homokot, apró és durvaszemíí nílusi kavicsot, 
egyptomi gypszet, calcitot, quarcitot, bazaltot, fakövet, gránitot, 
homokkövet, csiga- és kagylóhéjat, 2 db Cassia íistula termést. 
Gazella szarvat; 
Báró Mednyánszky Dénes úr, egyesületünk hajdani elnöke, 
dr. Kanka Károly kir. tanácsos t. elnökünk útján egy szép 
nagy füles baglyot, repülő helyzetben kitömve; 
Schwantzer György úr 2 db Champignon-féle gombát; 
Schindler Antal cseklészi uradalmi főerdész úr i db 8-lábú 
mezei nyulat; 
Brestyánszky Győző orsz. kórházi gondnok úr dr. Kanka 
Károly t. elnökünk útján 1 db a pötscheni dunaágban fogott 
ángolnát kitömve; 
Dr. Hibsch teschen-liebwerdi professor úr, dr. Kornhuber 
András lovag, tiszteleti tagunk útján, 7 fasciculus zuzmót; 
Spitzer Mór t. tagtársunk 1 db Detrekő- Váralján talált 
ős világi kis barlangi ragadozó koponyáját; 
Schönhofer úr a fürészhal felsŐ állkapcsának egy darabját; 
OndrolaFerencz úr ősvilági szarvas agancsának egy darabját; 
Ismeretlen, 1 db négylábú csirkét; s végre 
Weiss J. kereskedelmi akadémiai tanuló, dr. Asbóth Sándor 
tanár úr útján, 3 darab almatermést (ikerképződmény, levél- 
lenyomatokkal). 
Azt hiszem, a mélyen tisztelt közgyűlés intentióinak meg- 
felelőleg járok el, ha a t. ajándékozóknak és ajándékközve- 
títőknek erről a helyről is meleg köszönetet mondok. 
2. Mult évi jelentésemben volt szerencsém jelezni, hogy a 
múzeum látogatását fokozandó, a választmány támogatásával 
akciót szándékozom indítani. Titkárságunk meg is küldte a 
helybeli intézeteknek és társulatoknak az erre vonatkozó fölhívást, 
de bíz ennek nem volt meg a remélt foganatja, mert a vidéki 
tanuló-ifjúság, mely pedig a látogatók legnagyobb kontingensét 
szolgáltatja, a látogatásra legalkalmasabb 2 nyári hónapon át 
távol van városunkból, másrészt meg a lefolyt nyár esős borús 
vasárnapjaival merőben alkalmatlan volt ezeknek a katakomba- 
17 
